OpenLLM-France/wikimedia huggingface dataset:
# Inaumont

Inaumont és un municipi francès situat al departament de les Ardenes i a la regió del Gran Est. L'any 2007 tenia 66 habitants.

## Demografia
### Població

El 2007 la població de fet d'Inaumont era de 66 persones. Hi havia 28 famílies de les quals 8 eren unipersonals (4 homes vivint sols i 4 dones vivint soles), 8 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 35 habitatges, 28 eren l'habitatge principal de la família, 6 eren segones residències i 1 estava desocupat. 33 eren cases i 2 eren apartaments. Dels 28 habitatges principals, 23 estaven ocupats pels seus propietaris, 4 estaven llogats i ocupats pels llogaters i 1 estava cedit a títol gratuït; 2 tenien dues cambres, 4 en tenien tres, 5 en tenien quatre i 18 en tenien cinc o més. 26 habitatges disposaven pel capbaix d'una plaça de pàrquing. A 9 habitatges hi havia un automòbil i a 16 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Inaumont el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 4 |
| 4 | 65 a 69 | 0 |
| 0 | 60 a 64 | 4 |
| 0 | 55 a 59 | 0 |
| 4 | 50 a 54 | 4 |
| 0 | 45 a 49 | 0 |
| 8 | 40 a 44 | 4 |
| 4 | 35 a 39 | 12 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 4 |
| 8 | 15 a 19 | 0 |
| 8 | 10 a 14 | 4 |
| 4 | 5 a 9 | 12 |
| 0 | 0 a 4 | 0 |

## Economia

El 2007 la població en edat de treballar era de 48 persones, 37 eren actives i 11 eren inactives. De les 37 persones actives 32 estaven ocupades (19 homes i 13 dones) i 6 estaven aturades (3 homes i 3 dones). De les 11 persones inactives 2 estaven jubilades, 4 estaven estudiant i 5 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa immobiliària.
L'únic servei als particulars que hi havia el 2009 era una lampisteria.
L'any 2000 a Inaumont hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques d'Inaumont a l'INSEE.
* Évolution et structure de la population Fitxa amb el detall de dades d'Inaumont a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# El Villar de Arnedo

El Villar de Arnedo és un municipi de la Rioja, a la regió de la Rioja Baixa.

## Referències

* ↑ Govern de La Rioja. «Listado de municipios» (en castellà), 2016. Arxivat de l'original el 20 de gener 2022. [Consulta: 15 febrer 2021].
# Jersei de coll alt

El jersei de coll alt és un jersei tancat, amb mànigues llargues, coll alt i cintura elastitzada. És un dels tipus de jersei més clàssics i d'ús més habitual.
El nom català d'aquesta peça és emimentment descriptiu. En anglès s'anomena polo-neck sweater i polo-neck pullover (turtle neck sweater als EUA).
Un altre tipus de jersei emparentat amb el de coll alt és el niqui, que se'n diferencia perquè és de punt lleuger (no gaire d'abric) i perquè manca d'elàstic a la cintura, que cau flonja.
El jersei de coll alt fou una de les primeres variants de jersei a popularitzar-se, entorn de 1890, quan començà a usar-se per a practicar esports com el golf, el tennis i el ciclisme. S'optà pel coll alt per comoditat: protegia el coll de l'usuari i estalviava d'usar bufanda. D'aquest ús inicial prové que encara avui el maillot de ciclisme acostumi de dur coll alt.
Als anys cinquanta el jersei de coll alt, sobretot el de color negre, era característic dels existencialistes, i ha restat entre els símbols de l'intel·lectual progressista i engatjat (políticament compromès).
Com a peça d'uniforme militar, el jersei de coll alt és típic de la marineria; també és tradicional en la marina mercant. D'ací que formi part de la indumentària característica del capità Haddock d'Hergé.
El jersei de coll alt (maglione) de color gris fou molt popular entre les milícies feixistes italianes, fins al punt d'esdevenir reglamentari el 1944 per a l'exèrcit de Salò.

## Referències

* ↑ Observeu que l'anglès polo neck no equival pas en català a coll polo, sinó a coll alt. L'equivalent del català coll polo en anglès és shirt collar (literalment, 'coll camiser').
* ↑ En anglès dels EUA turtle neck (literalment 'coll de tortuga') s'empra en comptes de polo neck amb el mateix significat de 'coll alt'.

## Bibliografia

* Diccionari visual Oxford: català, castellà, anglès, francès. Oxford: Oxford University, cop. 1997. ISBN 84-8104-004-5
* Lombardi, Paolo. Algo de punto. [Traducción de Concha Olmeda Latorre] Madrid: Mondadori, cop. 1987. (Pequeños placeres; 12) ISBN 84-397-1096-8 (cart.)
* Lèxic moda i parament de casa, s.v. "Niqui"
# János Parti

János Parti (Budapest, 24 d'octubre de 1932 - Budapest, 6 de març de 1999) fou un piragüista en aigües tranquil·les hongarès que va competir durant les dècades de 1950 i 1960.
El 1952 va prendre part en els Jocs Olímpics d'Estiu de Hèlsinki, on guanyà la medalla de plata en la prova del C-1, 1.000 metres del programa de piragüisme. Quatre anys més tard, als Jocs de Melbourne, guanyà la medalla de plata en la prova del C-1, 10.000 metres. La tercera, i darrera, participació en uns Jocs fou el 1960, a Roma, on guanyà la medalla d'or en la prova del C-1, 1.000 metres.
En el seu palmarès també destaca una medalla d'or al Campionat del Món de piragüisme en aigües tranquil·les de 1954. Al Campionat d'Europa guanyà tres medalles d'or i una de plata entre les edicions de 1957 i 1961. També va guanyar 19 campionats hongaresos entre 1952 i 1964. Una vegada retirat exercí d'entrenador.

## Referències

* 1 2 3 «Olympedia – János Parti». [Consulta: 9 juny 2023].
* ↑ «Parti János - Magyar Kajak-Kenu Szövetség», 09-02-2014. Arxivat de l'original el 2014-02-09. [Consulta: 9 juny 2023].
* ↑ Pyramid, A. W. E. «Magyar Olimpiai Bizottság» (en hongarès). [Consulta: 9 juny 2023].
# Nikólaos Politis

Nicolas Politis (illa de Corfú, 1872 - Canes, 1942) va ser un diplomàtic i jurista grec del període d'interguerres. Va ser professor de Dret mitjançant la capacitació, i abans de la Primera Guerra Mundial va ensenyar Dret internacional públic a la Universitat de París. Va exercir com a ministre grec d'Afers Exteriors entre 1916 i 1920 i novament el 1922. Va ser membre de la Comitè Olímpic Internacional entre 1930 i 1933.

## Referències

* ↑ «Olympic-Museum.de - IOC Members 1923». Arxivat de l'original el 2019-06-23. [Consulta: 30 setembre 2010].
# Puma (desambiguació)

«Puma» té aquests significats:
* Biologia:
** Puma (gènere), gènere de fèlids que conté el puma i el jaguarundi.
** Puma (Puma concolor), mamífer de la família Felidae, nadiu d'Amèrica.
** Puma nord-americà, subespècie de Puma concolor que viu en boscos i aiguamolls del sud de Florida.
** Puma yagouaroundi, espècie de carnívor de la família dels fèlids.
* Organitzacions:
** Puma (empresa), una empresa i marca de roba.
* Biografies:
** José Luis Carranza, anomenat Puma, (1964, Lima), futbolista peruà que jugava a la posició de centrecampista.
* Informàtica:
** Mac OS X 10.1, també conegut com a Puma, primera actualització del sistema operatiu Mac OS X d'Apple.
# Insaciable

Insaciable és una pel·lícula de l'Argentina filmada en Eastmancolor dirigida per Armando Bó sobre el seu propi guió que va ser produïda entre 1976 i 1979 i es va estrenar el 27 de setembre de 1984. Va tenir com a actors principals a Isabel Sarli, Jorge Barreiro, Santiago Gómez Cou i Armando Bó. Isabel Sarli interpreta a una dona "nimfòmana preocupada a la recerca de satisfacció o cura". La pel·lícula va ser molt controvertida a Argentina per la seva nuesa i contingut sexual i lesbianisme. S'ha jugat després amb un cartell de la pel·lícula que documenta extractes de la premsa argentina que condemnaven la pel·lícula i documentaven els que demanen que fos prohibida o censurada.

## Sinopsi

Un marit metge encoratja la infidelitat de la seva dona ninfómana i hi ha una desfilada de models per a temptar-la.

## Repartiment

* Isabel Sarli
* Jorge Barreiro
* Santiago Gómez Cou
* Armando Bó
* Horacio Bruno
* Mario Casado
* Claude Marting
* Enrique Vargas
* Olga Walk
* Lechuguita
* Nanclais Evans
* Amelia Sanguinetti

## Comentaris

Jorge Abad a La Voz del Interior va escriure:
| « | «Els exteriors fotografiats per Américo Hoss ens recorden –malgrat el seu gran ofici- als cartells de turisme.» | » |
Roberto Pagés a Tiempo Argentino va escriure:
| « | «Brutícies i ingenuïtats.» | » |
A.M.V. a Clarín va dir:
| « | «…és una d'aquestes pel·lícules que convé veure el dissabte a la nit en un cinema replet de crits, riures i ocurrències tolerant el seu mal gust més que deliberat.» | » |
César Magrini a El Cronista Comercial va dir:
| « | «Els diàlegs…veritable parenceria d'oligofrènia…és desastrosa…l'actuació de l'elenc sencer és primària i rebutjable.» | » |

## Referències

* ↑ Cowie, Peter. Variety International Film Guide. Tantivy Press, 1978, p. 58. ISBN 9780498022418.
* ↑ España, Claudio; Fabbro, Gabriela. Cine argentino en democracia, 1983-1993 (en spanish). Fondo Nacional de las Artes, 1994, p. 130. ISBN 9789509807037.
* Manrupe, Raúl. Un diccionario de films argentinos (1930-1995). Buenos Aires: Editorial Corregidor, 2001, p. 301. ISBN 950-05-0896-6.

## Enllaços externs

* Informació sobre Insaciable a cinenacional.com
* Fragment de la pel·lícula a YouTube
* Insaciable (Armando Bo, 1984), entre la liberación sexual y el castigo moralizante d'Eliana Braslavsky, Tamara Drajner Barredo, Barbara Pereyra. A: Imagofagia: revista de la Asociación Argentina de Estudios de Cine y Audiovisual, ISSN-e 1852-9550, Nº. 8, 2013
# El Vilaró (Sant Bartomeu del Grau)

el Vilaró és un mas a 1,5 km al nord-oest del nucli de Sant Bartomeu del Grau (Osona). Edifici civil orientat a ponent amb teulada a dues vessants. A l'edifici més antic, datat a la Sala al 1666, s'hi accedeix per un portal dovellat. Està unit a dos cossos més moderns i reformats mitjançant unes voltes que conformen una lliça, trobant-hi al damunt sis arcades del segle passat ben renovades. La part més nova de la casa és un cos més baix que té una galeria (1970). Tot i les reformes la masia conserva l'harmonia.
El 6 de febrer de 1328 se cita a Berenguer de Vilaró en una herència que fa al seu fill Ferrer de Vilaró del mas que tenen en alou del bisbe de Vic. El llinatge es va trencar fa algunes generacions.

## Referències

* 1 2 «Mas el Vilaró». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 gener 2018].
# Jamborinada

La Jamborinada va ser una trobada de l'escoltisme i guiatge català que va tenir lloc a la ciutat de Tàrrega entre els dies 29 i 30 de maig de 2017, amb el lema La força per moure el món. La Jamborinada va ser la trobada scout més multitudinària feta a Catalunya fins al moment, aplegant més de 13 mil persones, entre infants i joves (uns 10 mil), caps (uns 2 mil) i minairons (uns mil), persones voluntàries encarregades de donar suport a l'organització. Va ser organitzada per Minyons Escoltes i Guies de Catalunya i va unir 150 agrupaments dels Països catalans.
El diumenge 20 de novembre de 2016, a l'Assemblea General Ordinària de MEG (celebrada a Manresa), es va donar el vist-i-plau definitiu a la Jamborinada. Es va explicar, a més, que la trobada es duria seguint diferents fils conductors per cada branca.
La trobada es va desenvolupar de la següent manera: al matí del dissabte, a mesura que els agrupaments anaven arribant, més de mig centenar d'entitats i associacions van organitzar tallers segons l'edat dels infants i joves, d'entre 6 i 18 anys. A la tarda es van fer altres activitats amb branques separades. A la nit, es van instal·lar en les més de 2.500 tendes de campanya que van cobrir l'espai del càmping municipal i els camps del voltant, formant un dels campaments escoltes més grans mai vistos a Catalunya. L'endemà al matí, es va celebrar l'acte central, en què infants i joves, voluntaris i curiosos van inundar l'esplanada del CAP de Tàrrega. L'acte va tenir la presència de la presidenta del Parlament Carme Forcadell, la consellera Dolors Bassa i l'alcaldessa de Tàrrega, i va culminar amb la lectura d'un manifest participatiu elaborat pels mateixos infants. En total més de 250 activitats que van ser possibles gràcies a la tasca educativa i voluntària que els més de 200 agrupaments escoltes que hi ha a Catalunya duen a terme cada cap de setmana a la seva població.

## Referències

* ↑ «Más de 13.000 niños y jóvenes participan en la 'Jamborinada' de Tàrrega (Lleida)» (en espanyol). 20 minutos. Europa Press, 30-04-2017. [Consulta: 1r maig 2017].
* ↑ ««Som escoltes i hem vingut a Tàrrega a demostrar que volem deixar el món millor de com l'hem trobat»». dBalears, 01-05-2017. Arxivat de l'original el 2 de maig 2017. [Consulta: 1r maig 2017].
* ↑ «Més de 13.000 joves celebren a Tàrrega la Jamborinada». Corporació Catalana de Mitjans Audiovisuals, 29-04-2017. [Consulta: 1r maig 2017].
* ↑ «Els escoltes donen llum verd a Manresa a la major trobada de la seva història». Regió7. Jordi Morros, 21-11-2016. [Consulta: 2 maig 2017].
* ↑ «Tàrrega acollirà la Jamborinada, la trobada d'escoltes més gran que s'ha fet mai a Catalunya». Nació Digital, 18-04-2017. [Consulta: 4 maig 2017].
* ↑ «Trobada d'escoltes a Tàrrega». CRIATURES (Diari Ara). A.F., 20-04-2017. [Consulta: 3 juny 2017].

## Enllaços externs

* Web oficial de la Jamborinada Arxivat 2017-06-06 a Wayback Machine.
Escoltisme :
# Alfred (Nova York)

Alfred és una població dels Estats Units a l'estat de Nova York. Segons el cens del 2000 tenia 3.954 habitants.

## Demografia

Segons el cens del 2000, Alfred tenia 3.954 habitants, 530 habitatges, i 169 famílies. La densitat de població era de 1.293,8 habitants/km².
Dels 530 habitatges en un 12,3% hi vivien nens de menys de 18 anys, en un 26% hi vivien parelles casades, en un 4,2% dones solteres, i en un 68,1% no eren unitats familiars. En el 38,9% dels habitatges hi vivien persones soles el 10,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,05 i el nombre mitjà de persones que vivien en cada família era de 2,73.
Per edats la població es repartia de la següent manera: un 3% tenia menys de 18 anys, un 83,1% entre 18 i 24, un 5,9% entre 25 i 44, un 4,6% de 45 a 60 i un 3,3% 65 anys o més.
L'edat mediana era de 20 anys. Per cada 100 dones de 18 o més anys hi havia 147,2 homes.
La renda mediana per habitatge era de 21.313 $ i la renda mediana per família de 70.694 $. Els homes tenien una renda mediana de 15.750 $ mentre que les dones 39.375 $. La renda per capita de la població era de 8.224 $. Entorn del 2% de les famílies i el 37,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Alfred». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Alfred». American Fact Finder. Oficina del Cens dels Estats Units, 12-01-2010.
Viccionari
# János Urányi

János Urányi (Balatonboglár, 24 de juny de 1924 - Budapest, 23 de maig de 1964) fou un piragüista en aigües tranquil·les hongarès que va competir durant les dècades de 1940 i 1950.
Durant la seva carrera esportiva va prendre part en tres edicions dels Jocs Olímpics d'Estiu, el 1948, 1952 i 1956. Destaca una cinquena posició en la prova del K-2, 10.000 metres del programa de piragüisme als Jocs de Londres de 1948, i sobretot, una medalla d'or en la mateixa prova als Jocs de Melbourne 1956. Formà parella amb László Fábián.
En el seu palmarès també destaquen dues medalles, una d'or i una de bronze, al Campionat del Món de piragüisme en aigües tranquil·les de 1958 i 1954, respectivament. Al Campionat d'Europa guanyà una medalla d'or, una de plata i dues de bronze en les edicions de 1957 i 1959.
Morí el 1964, amb 39 anys, per culpa d'una malaltia.

## Referències

* 1 2 3 «Olympedia – János Urányi». [Consulta: 7 juny 2023].
* ↑ «[origo Melbourne '56]», 19-06-2008. Arxivat de l'original el 2008-06-19. [Consulta: 7 juny 2023].
* ↑ «Urányi János - Magyar Kajak-Kenu Sport - MKKSZ», 17-03-2009. Arxivat de l'original el 2009-03-17. [Consulta: 7 juny 2023].
* ↑ Pyramid, A. W. E. «Magyar Olimpiai Bizottság» (en hongarès). [Consulta: 7 juny 2023].
# Nova Aliança

Nova Aliança (acrònim: PANAL; en castellà, Nueva Alianza) fou un partit polític mexicà liberal que va existir del 2005 al 2018.
S'autodefinia com «una organització política liberal al servei de les causes socials de Mèxic». Històricament estava vinculat al Sindicat Nacional de Treballadors de l'Educació (SNTE). L'exdirigent Elba Esther Gordillo estava considerada com a líder de facto del partit.
Nova Aliança va obtenir el seu registre com a partit polític nacional davant de l'Institut Federal Electoral el 14 de juliol de 2005. Va obtenir la seva major votació presidencial a les eleccions de 2012 amb el 2,3% dels sufragis a favor del seu candidat, Gabriel Quadri. L'agost de 2017 el partit va reportar estar integrat per 657.864 militants. En les eleccions federals de 2018 no va obtenir la votació mínima requerida per mantenir el seu registre, i va dissoldre's formalment per l'Institut Nacional Electoral (INE) el 3 de setembre d'aquell mateix any.

## Referències

* ↑ Nueva Alianza. «Estatuto 2014», 2014. Arxivat de l'original el 17 de gener de 2018. [Consulta: 3 setembre 2018].
* ↑ Maximiliano Gracia Hernández. «Partido Nueva Alianza, una vergüenza más para el sistema político mexicano». Milenio, 18-05-2016. [Consulta: 3 setembre 2018].
* ↑ Flores Andrade, Anselmo «Surgimiento y permanencia del Partido Nueva Alianza en el sistema de partidos en México». Espacios públicos, 12-08-2014. ISSN: 1665-8140.
* ↑ Nueva Alianza. «Apunte Histórico», 2018. Arxivat de l'original el 17 de gener de 2018. [Consulta: 28 febrer 2018].
* ↑ «Partidos cumplen con el mínimo de afiliados para mantener su registro: INE». Proceso, 28-08-2018. Arxivat de l'original el 2020-06-19. [Consulta: 28 febrer 2018].
* ↑ Andrea Jiménez. «Pierden registro PES y Nueva Alianza». La Crónica, 03-09-2018. [Consulta: 3 setembre 2018].
# Quercus langbianensis

Quercus langbianensis és una espècie de roure que pertany a la família de les fagàcies i està dins del subgènere Cyclobalanopsis, del gènere Quercus.

## Descripció

Quercus langbianensis és un arbre perennifoli que creix als 15 metres d'altura. L'escorça és aspra, amb punts. Les branques són de color marró tomentós quan és jove, escassament peludes amb l'edat. Les fulles fan 7-14 x 2,5-4 cm, el·líptic-lanceolades a oblanceolades, coriàcies, glabres a banda i banda, el marge té nombroses petites dents obtuses senceres, ondulades i amb prop de l'àpex, àpex acuminat a caudat poc; cuneïforme base o obliqua, verds i brillants, sense pèl amunt; a sota glaucs, 7-13 parells de nervis secundaris, terciaris venes evident abaxialment; pecíol d'1,5-2 cm, sense pèl. Els pecíols de 2-3 cm, glabres, limbe de la fulla de color verd, el·líptic-lanceolades a oblanceolades, (9 -) 11-17 x 3-5 cm, coriàcies, glabres, la base cuneïforme a obliqua, marge sencer o poques vegades apical amb dues o tres dents. L'àpex és acuminat a poc caudat. La vena mitjana de la cara superior de la fulla està alçada, les venes secundàries entre 8 a 12 en cada costat del nervi central. Les venes terciàries són evidents a la cara inferior de la fulla. La infructescència de 2 cm. aproximadament. Superficialment, les cúpules són en forma de bol, de 8 mm x 2-2,5 cm aproximadament, tancats 1/2 o 2/3 de la nou. A fora i a dins de la gla tomentós vermellós i una paret de 3 mm de gruix aproximadament. Les bràctees estan formades per 5 a 7 anells, amb un marge sencer. Les glans són subgloboses d'1,7 cm aproximadament, serícees i de color marró pàl·lid. Les cicatrius d'1 cm de diàmetre aproximadament, convexes. Els seus estils són persistents de 2 mm de diàmetre aproximadament. Les glans maduren cap al setembre.

## Distribució i hàbitat

Quercus langbianensis creix al sud-est de la província xinesa de Yunnan i al Vietnam, als densos boscos perennifolis de fulla ampla a les muntanyes, entre els 1400 i 2000 m.

## Taxonomia

Quercus langbianensis va ser descrita per Hickel i A.Camus i publicat a Annales des sciences naturelles. Botanique. dixième série. 3: 382. 1921.

### Etimologia

Quercus: nom genèric del llatí que designava igualment al roure i a l'alzina.
langbianensis: epítet

## Referències

* 1 2 «Quercus langbianensis». Royal Botanic Gardens, Kew: World Checklist of Selected Plant Families. [Consulta: 18 juliol 2014].
* ↑ «Quercus langbianensis». The Plant List. [Consulta: 18 juliol 2014].
* 1 2 Cheng Yi, Wu; De-yuan, Hong. «Cyclobalanopsis austroglauca» (en anglès). Flora of China Editorial Committee. 1999. Flora of China (Cycadaceae through Fagaceae). 4: 1–453 p. 386. Pequín & St. Louis: Science Press i Missouri Botanical Garden. [Consulta: 6 juny 2020].
* ↑ «Quercus langbianensis». Tropicos.org. Missouri Botanical Garden. [Consulta: 18 juliol 2014].

## Enllaços externs

* Quercus camusiae a Flora of China
* Quercus camusiae a Tropicos.org
* Quercus camusiae a Imatges a Google
# Illes Estelas

Les Illes Estelas (en portuguès Ilhas Estelas) són a l'arxipèlag de les illes Berlengas, al nord-est de l'illa principal de l'arxipèlag, l'illa Berlenga, a la regió centre de Portugal. Des del punt de vista geològic, estan constituïdes per les mateixes roques que l'illa Berlenga, és a dir, roques intrusives (granit). L'illa de Berlenga és a 11 km de Peniche. Presenta uns 1.500 m de llarg i uns 800 m d'ample. A les illes sovint es practica vela esportiva, rem i altres esports nàutics.

## Illes de l'arxipèlag

* Ilha Estela
* Ilha Edralão
* Meda do Sul
* Meda do Norte

## Referències

* ↑ http://www.getamap.net/maps/portugal/leiria/_estelas/
* ↑ Estelas e Berlenga
# José Luis Carrasco Gámiz

José Luis Carrasco Gámiz (Jaén, 27 d'abril de 1982) és un ciclista espanyol, ja retirat, que fou professional des del 2005 fins al 2008. En el seu palmarès destaca una victòria d'etapa a la Volta a Catalunya de 2008.

## Palmarès

* 2004
** Vencedor d'una etapa de la Volta a Lleida
* 2005
** Vencedor de la classificació de la muntanya de la Tirrena-Adriàtica
* 2008
** Vencedor d'una etapa de la Volta a Catalunya

### Resultats al Giro d'Itàlia

* 2005. 90è de la classificació general
* 2006. 68è de la classificació general

### Resultats a la Volta a Espanya

* 2007. 82è de la classificació general
* 2008. 68è de la classificació general

## Referències

* ↑ «CARRASCO GAMIZ José Luis». [Consulta: 28 novembre 2022].
* ↑ «Volta a Catalunya: José Luis Carrasco da la cuarta victoria al Andalucía-Cajasur esta temporada» (en spanish), 25-05-2008. [Consulta: 28 novembre 2022].

## Enllaços externs

* Fitxa de José Luis Carrasco a sitiodeciclismo.net